

Ministry of Territorial Administration and Development of the Republic of Armenia



Implemented by



**Համայնքի զարգացման հեռանկարը**

****

****

****

****

****

****

****

****

****

****

****

****

## Լոռի բերդ

Լոռի բերդը վաղը՝

* Զարգացած է էթնիկ, ագրո և էկո տուրիզմը, հյուրատնային և հյուրանոցային բիզնեսները, կա զիփլայն, ներկայացված են ռուսական և հունական ազգային կերակրատեսակները և կոլորիտը։
* Զարգացած է անասնապահությունը (խոշոր եղջերավորը՝ կաթնատու տեսակներով, իսկ մանրը՝ մսատու) և ինտենսիվ այգեգործությունը, էկոլոգիապես մաքուր գյուղմթերքներ են արտադրվում և արտահանվում։ Առկա են ժամանակակից ՄՏԿ, անասնաբուժական կետեր և լաբորատորիաներ, հիմնվել են ջերմոցային տնտեսություններ, զարգացած է մեղվապահությունը (նաև արտահանվում է) և ձկնաբուծությունը։
* Համայնքում գործում են մրգի և հատապտղի վերամշակման (պահածո, չիր, հյութ), կաթնամթերքի և մսամթերքի վերամշակման արտադրամասեր, բրդի և կաշվի վերամշակում, թելի արտադրություն։
* Տարածում է գտել դեղաբույսերի հավաքչարարությունն և փաթեթավորումը, գործում են ժամանակակից դեղատներ։
* Դպրոցները հագեցած են նյութատեխնիկական և ուսումնական օժանդակ նյութերով, կրթությունը տասնամյա է, կա պրոֆեսիոնալ մանկավարժական անձնակազմ, յուրաքանչյուր բնակավայրում կա նախադպրոցական ուսումնական կենտրոն։
* Կան բուժսարքավորումներով և լաբորատորիաներով հագեցած հիվանդանոցներ, առողջապահական ծառայությունները հասանելի և մատչելի են սոցիալապես բոլոր խմբերի համար, բուժանձնակազմը համալրված է արհեստավարժ բժիշկներով։ Բոլոր բնակավայրերում կան բուժկետեր և շտապօգնության մեքենաներ։
* Մշակութային օջախները վերականգնված են։ Հիմնվել են արհեստագործական ուսումնական հաստատություններ, լեզուների դասավանդման կենտրոններ, խոցելի խմբերին որակյալ և նպատակային ծառայություններ մատուցող զարգացման կենտրոն։
* Լոռի բերդ քաղաքի նախնական տեսքը վերականգնված է, պատմամշակութային կոթողները և հուշարձանները վերականգնված են, կան մշակութային կենտրոններ, թանգարաններ, հանգստի գոտիներ, պուրակներ, խաղահրապարակներ, ժամանակակից գույքով հագեցած մարզադպրոց։

**Նպատակներ**

**Գյուղատնտեսության զարգացում**

|  |  |
| --- | --- |
| Գործողություն | Պատասխանատու |
| Պետության կողմից գյուղմթերքի մթերման կազմակերպում ֆիքսված գներով, գյուղմթերք արտադրող և սպառող կապի մեջ միջնորդ օղակի բացառում | Կառավարություն, ՏԻՄ |
| Արտոնյալ վարկերի տրամադրում, պետության կողմից գյուղատնտեսության սուբսիդավորում | Կառավարություն |
| Հակակարկտային կայանների տեղադրում | ՏԻՄ, աջակից կառույցներ, կառավարություն, խոշոր ֆերմերներ |
| Ինտենսիվ և համատարած պայքար կրծողների և վնասատու միջատների դեմ | Կառավարություն, ՏԻՄ, հողագործներ |
| Ոռոգման ջրի ցանցի կառուցում | ՏԻՄ, կառավարություն, աջակից կառույցներ |
| Գյուղատնտեսության ապահովագրություն, տարերային աղետներից ապահովագրվելու մեխանիզմի ստեղծում | Կառավարություն, ապահովագրական ընկերություններ |
| Ամենամյա փառատոնների անցկացում | ՏԻՄ, աջակից կառույցներ |

**Համայնքի և պետության դերի բարձրացում բնակչության շրջանում․**

|  |  |
| --- | --- |
| Գործողություն | Պատասխանատու |
| Կառավարության անդամների հաճախակի շփում համայնքների բնակիչների հետ | Կառավարություն, ՏԻՄ |
| Համայնքի SWOT վերլուծություն (համայնքի ուժեղ և թույլ կողմերի վերհանում, հնարավորությունների և սպառնալիքների հստակ ձևակերպում) | ՏԻՄ, աջակից կառույցներ |
| Օրենքների հավասար կիրառում,  հավասար մրցակցության ապահովում | Կառավարություն |
| Կրկնակի գործառույթ իրականացնող կառույցների վերացում (մարզպետարան), ձևական փաստաթղթերի և հաշվետվությունների կրճատում | Կառավարություն |
| Նպաստների մեխանիզմի վերանայում | Կառավարություն |
| Համայնք- բնակիչ փոխհամագործակցության ամրապնդում | ՏԻՄ |
| Համայնքապետարանի կողմից զարգացման առաջնահերթությունների սահմանում, մրցունակ սուբվենցիոն և դրամաշնորհային ծրագրերի ներկայացում և դրանց իրականացման որակի վերահսկում, սուբսիդավորում համայնքի առաջատար ճյուղերին | ՏԻՄ, աջակից կառույցներ, կառավարություն |
| Օրինապահ, աշխատասեր հասարակության ձևավորում, պետության նկատմամբ վստահության բարձրացում | ՀԿ-ներ, աջակից կառույցներ, գործարարներ, ՏԻՄ |

**Տուրիզմի ենթակառուցվածքների զարգացում**

|  |  |
| --- | --- |
| Գործողություն | Պատասխանատու |
| Տուրիստական զարգացած կազմակերպությունների հետ համագործակցություն | ՏԻՄ, հյուրանոցներ և հյուրատներ |
| Ճանապարհների և ենթակառուցվածքների բարեկարգում և զարգացում | Կառավարություն, ՏԻՄ |
| Սպասարկող անձնակազմի մասնագիտական վերապատրաստում | Աջակից կառույցներ |
| Հյուրանոցային բիզնեսին արտոնյալ հարկային պայմաններ | Կառավարություն |
| Տուրիստական քարտեզի ստեղծում և ճանապարհային նշաններով կահավորում | ՏԻՄ, աջակից կառույցներ, տուրիզմի մեջ ներգրավված գործարարներ |
| Այլընտրանքային էլեկտրաէներգիայի, արևային ֆոտովոլտային կայանների ստեղծում | Գործարարներ, ՏԻՄ |
| Բանկային համակարգի վրա վերահսկողության իրականացում | Կառավարություն |